Suresh 98 Views
నాలుగు బ్యాంకుల్లో జన్‌ధన్‌ ఖాతాలపై విచారణ
న్యూఢిల్లీ, సెప్టెంబరు 16: దేశంలోని నాలుగు ప్రభుత్వరంగ బ్యాంకుల్లో జనధన్‌ యోజన ఖాతాల్లో ఒక్కొక్క రూపాయి చొప్పున డిపాజిట్‌చేసినట్లు వస్తున్న ఆరోపణలపై విచారణ జరుగుతోందని ఆర్థిక మంత్రి అరుణ్‌జైట్లీ పేర్కొన్నారు. కొన్ని బ్యాంకులు జన్‌ధన్‌ ఖాతాలు అంటే జీరోబ్యాలెన్స్‌ ఖాతాలను తగ్గించేందుకుగాను జన్‌ధన్‌ ఖాతాల్లో ఒక్కొక్కరూపాయి చొప్పున డిపాజిట్‌ చేసినట్లు ఆరోపణలు వచ్చాయి. పంజాబ్‌సింధ్‌ బ్యాంకు, పంజాబ్‌ నేషనల్‌ బ్యాంకు, బ్యాంక్‌ ఆఫ్‌ బరోడా, బ్యాంక్‌ ఆఫ్‌ ఇండియా వంటి బ్యాంకుల్లో జన్‌ధన్‌ ఖాతాల్లో రూపాయి చొప్పున డిపాజిట్లుచేసి జీరోనిల్వ ఖాతాలను తగ్గించేందుకు యత్నించినట్లు ఆరోపణలు వచ్చాయన్నారు. కొన్ని ఖాతాలపరంగా బిజినెస్‌ కరస్పాండెంట్లు ఈ అవకతకవల కు పాల్పడినట్లు తేలిందన్నారు. ఇటువంటి ఖాతాల్లో కొన్ని లావా దేవీల్లో కేవలం నాలుగు బ్యాంకు ల్లో మాత్రమే వెల్లడి అయిందని, ఈ బ్యాంకులు కూడా తమతమ శాఖల్లో విచారణ జరుపుతున్నా యని, ఖాతాదారులే నేరుగా డిపాజిట్లు చేశారా లేక బ్యాంకుల బిజినెస్‌ కరస్పాండెంట్లు ఈ తతంగం నిర్వహించారా అన్న అంశం నిర్ధారణ కావాల్సి ఉందన్నారు. విచారణ పూర్తినివేదికలను బ్యాం కులు ఆర్థికసేవల విభాగాలకు అందచేస్తారన్నారు. ప్రభుత్వరంగ బ్యాంకుల అధిపతులతో విచారణ నిర్వహించిన అనంతరం జైట్లీ మీడియాతో మాట్లాడుతూ మొత్తం 24 కోట్ల జన్‌ధన్‌ ఖాతాల్లో 42 కోట్ల రూపాయలు డిపాజిట్లు ఉన్నాయన్నారు. మొత్తం 24కోట్లు వరకూ ఉన్న ఖాతాల్లో ఎక్కువశాతం బల హీనవర్గాలకు చెందిన వ్యక్తులవే ఉన్నాయన్నారు. రూపాయి చొప్పున డిపాజిట్‌చేస్తే 42 వేల కోట్ల రూపాయలు రాలేవని అన్నారు. ప్రధాని జన్‌ధన్‌యోజన కింద ప్రభుత్వం ప్రతిష్టాత్మకంగా చేపట్టిన ఆర్థిక చేకూర్పు కార్యక్రమంలో ఆర్థికసేవలు, డిపాజిట్‌ఖాతాలు, జమలు, రుణపరపతి, ప్రమాదబీమా వంటివి అందరికీ అందిస్తోంది. అంతేకాకుండాప్రతి ఒక్కరిలో బ్యాంకింగ్‌ కార్యకలాపాలను చేరువ చేసేలక్ష్యంతో ఈ విధానం చేప్టింది. అంతేకాకుండా ఖాతాదారుల రుణచరిత్రను కూడా వెలికితీసేందుకు వీలవుతుంది. అలాగే ఓవర్‌డ్రాప్‌, రుణం బ్యాంకులద్వారా పొందేందుకు సైతం అవకాశం కల్పిస్తోంది.